Мантывід (імя)

**Мантывід** (*Мунтвід*, *Мондвід*, *Монтвід*, *Манцівід*) — мужчынскае імя і вытворнае ад яго прозьвішча.

## Паходжаньне

Відмунд, Відмунд або Відзімунт (Vidmund, Widmund, Widimunt) — імя германскага паходжаньня. Іменная аснова аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) паходзіць ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі', а аснова -від- (імёны ліцьвінаў Відзіман, Мельвід, Торвід; германскія імёны Widiman, Melvid, Torvid) — ад гоцкага wida 'повязь, злучэньне, моцнасьць' або ад гоцкага і германскага widus 'дрэва'. Такім парадкам, імя Монтвід азначае «моц гарлівасьці» (тое ж, што і імя Відзімонт).

Германскі характар літоўскіх імёнаў з асновай -монт- (-мант-) — як і запазычаньне самой асновы з германскіх моваў — сьцьвердзілі францускі лінгвіст-германіст Раймонд Шмітляйн і амэрыканскі лінгвіст Альфрэд Зэн.

У Польшчы адзначаецца прозьвішча Мондвід (Mondwid).

Варыянты імя ў гістарычных крыніцах: *Montwit* (1387—1394 гады); *Montiwid* або *Монтивид* (Летапісец вялікіх князёў літоўскіх); *Монтивитъ* (Наўгародзкі чацьверты летапіс); *Монтовитъ* (Сафійскі першы летапіс); *чоловекъ, которыи в Поюрскои волости на имя Монътвид* (12 сьнежня 1522 году); *Янушъ Монтвидовичъ* (1528 год); *Можейко Монътвидовичъ* (24 студзеня 1529 году); *[[Канігайла|Конкоил]] Монтвидович… Конкгойло Монтвидович… Монтвид [[Наргайла|Наргелович]]* (1537—1538 год); *з Мондвидовского з дыму*, *Григорей Монтвидовичъ… Михайло Монтвидъ* (1567 год); *Stanisław Mondwid*, *Andrzej Montwid*, *Maciej Janowicz Mątwid*, *Jan Montwid* (1621 год); *Wladyslam Montwіd na Dorоѕtаiach* (1 чэрвеня 1636 году); *Kazimierzowi Montwidowi ziemianinowi* (20 лістапада 1673 году); *Laurentij et Helena Montwidow* (1709 год); *przedemna Antonim Montwidem Białozorem* (2 жніўня 1775 году); *Wawrzyniec Mondwid* (21 жніўня 1780 году); *Ignacy Montwid, pisarz Maydebury [[Крычаў|Krzyczewskiey]]* (22 чэрвеня і 22 ліпеня 1759 году); *Alexander Montwid Wiażewicz Podkoniuszy WXLtt* (4 кастрычніка 1765 году); *Parafia ponedelska… Muntwidy* (1784 год).

## Носьбіты
* Мантывід (1276—1348) — літоўскі князь, сын вялікага князя Гедзіміна
* Мантывід (Мантывіт) — літоўскі баярын, які паручыўся за Братошу
* Януш Мантывідавіч — бяржанскі баярын, які ўпамінаецца ў попісе войска Вялікага Княства Літоўскага 1528 году
* Мікалай Войцехавіч Мондвід — расенскі зямянін, які ўпамінаецца ў 1581 годзе
* Балтрамей Пятровіч Мантывідовіч — расенскі зямянін, які ўпамінаецца ў 1599 годзе
* Войцех Аляксеевіч і Кацярына Пятроўна Мантывідовічы — расенскія зямяне, якія ўпамінаюцца ў 1599 годзе
* Лаўрын Дамінік Міхалавіч з Гедгаўда Мантывід Рэкуць — дзяржаўны дзяяч Вялікага Княства Літоўскага, стражнік пінскі ў 1700—1705 гадох

Мантывіды гербаў Вянява і Ляліва — літоўскі шляхецкі род зь Вільні. Прыдомкам Мондвід або Монтвід (Монвід) карысталіся літоўскія шляхецкія роды Вязевічаў і Ірыковічаў.

Монтвід-Белазор (Montwid-Bialozor) — прозьвішча, зафіксаванае ў XIX стагодзьдзі ў ваколіцах Сувалкаў.

## Глядзіце таксама
* Мунд
* Від

## Заўвагі

## Крыніцы

## Літаратура
* 

Катэгорыя:Мужчынскія імёны